2015 की तत्कालीन मीडिया रिपोर्टस के अनुसार फोटो कोडिंग इंटरव्यू पर अभ्यर्थियों ने आयोग के अध्यक्ष से शिकायत की थी। अभ्यर्थी ने आरोप लगाया था कि फोटो के जरिए चयन में पक्षपात होता है। इस पर तत्कालीन आयोग के कार्यवाहक अध्यक्ष डॉ. सुनील कुमार जैन ने आदेश जारी कर फोटो कोडिंग इंटरव्यू नियम में बदलाव कर दिया था और नई व्यवस्था के तहत इंटरव्यू बोर्ड के समक्ष केवल अभ्यर्थी को आवंटित कोड ही भेजा जाने लगा। इसी नियम से अब तक कई भर्तियां संपन्न हुई, लेकिन अब इस नियम को समाप्त कर पुराने फोटो कोडिंग इंटरव्यू वाले नियम को लागू कर दिया गया है।